Premiul categoriei I la Loto 6/49 de 13.435.030 de lei a fost câştigat în urma extragerii numerelor 33, 5, 30, 44, 4 şi 27.

Biletul norocos a fost jucat la agenţia 13-032 din Eforie Sud, judeţul Constanţa. Biletul a fost completat cu două variante simple la Loto 6/49, pretul acestuia fiind de 9,7 lei.

Acesta este primul premiu de categoria I la Loto 6/49 obţinut în acest an.

La categoria a II-a a jocului au fost obţinute 28 de câştiguri a câte 9.200 de lei.

La Joker, unde s-au extras numerele 2, 23, 25, 29, 27 şi 10, premiul categoriei I, de 5.533.421 de lei, a fost reportat. În schimb, la categoria a III-a a acestui joc, un jucător a câştigat 38.102 lei.

Câştigătorul premiului de aproape 13,5 milioane de lei la Loto 6/49 are la dispoziţie 90 de zile, de la data efectuării tragerii, pentru a-şi ridica premiul.

Premiul categoriei I la Loto 6/49 a fost acordat ultima dată în 21 decembrie 2014, când un jucător din Constanţa a câştigat peste 43,8 milioane de lei, fiind al patrulea premiu ca valoare din istoria Loteriei Române.

Cel mai mare premiu la Loto 6/49, de aproape 49 de milioane de lei, a fost câştigat la 14 iulie 2013 de un jucător din Galaţi.

Numerele extrase duminică, 5 aprilie

Numerele câştigătoare la tragerea Loto 6/49: 33, 5, 30, 44, 4, 27

Numerele câştigătoare la tragerea Loto 5/40: 11, 34, 4, 33, 8, 12

Numerele câştigătoare la tragerea Loto Joker: 2, 23, 25, 29, 27/ 10

Numerele câştigătoare la tragerea Noroc: 6861263

Numerele câştigătoare la tragerea Noroc Plus: 710346

Numerele câştigătoare la tragerea Super Noroc: 568476